Den store reisen

Den store reisen er en norsk dokusåpe som ble sendt på NRK1 i 2008 og 2010. Her ble tre norske familier, som på forhånd ikke viste hvor de skulle, sendt til hver sin stamme i en annen del av verden. De skulle leve sammen med stammene i tre uker, delta i stammenes dagligliv, spise deres mat og helst gå i deres type klær. Programmet var basert på det newzealandske konseptet Ticket to the Tribes.

Første program av serien ble ifølge Dagbladet.no fulgt av 806 000 TV-seere. Nest siste program ble sett av 1 166 000 seere. Andre sesong hadde mellom 632.000 og 781.000 seere.

Serien vant klassen beste reality under Gullruten 2009.

Serien møtte kritikk fra faglig holdt som mente NRK bidro til en eksotisering av andre mennesker. Det ble særlig reagert på påstander om at en av stammene skulle ha blitt betalt for å være nakne under innspilling, noe de vanligvis ikke pleide å være.Indianere kler av seg for NRK-serie  Ny Tid 18. september 2008

Reisemål høsten 2008
En familie ble sendt til hvert sted: 
Mentawai-folket på Siberut, en av Mentawaiøyene i Indonesia
Himba-stammen nord i Namibia
Waorani-stammen i Amazonasjungelen i Ecuador

Reisemål høsten 2010
En familie ble sendt til hvert sted:
Hamer-folket i Etiopia
Namalene på Vanuatu
En gruppe nomader i Gobiørkenen, Mongolia

Referanser

Kategori:Norske dokusåper
Kategori:TV-produksjoner på NRK
Kategori:Gullruten for beste TV-program
Kategori:Norske TV-produksjoner fra 2000-årene
Kategori:Norske TV-produksjoner fra 2010-årene